Folketing
2011-02-22

Det er, ikke fordi jeg har tænkt mig at indlede nogen diskussion med hr. Jesper Langballe om universitetsloven fra 1970, hvor der jo skete det, at universiteterne vendte sig ud mod samfundet efter udelukkende at have fokuseret på sig selv; det betragter jeg som et fremskridt. Hr. Jesper Langballe vil gerne tilbage til før 1970, men det er nok selv med den nuværende lovgivning udsigtsløst. Jeg vil spørge hr. Jesper Langballe om en enkelt, lille ting, og det handler om de kontrakter: Er det sådan, at hr. Jesper Langballe kan forestille sig, hvad der sker med et universitet, som ikke indgår nogen kontrakt med ministeren, altså, hvem bestemmer, hvad der står i sådan en kontrakt? Og så en tilføjelse: Mener hr. Jesper Langballe, at et system, som har gjort det, som vi har kunnet se, nemlig at pengene er fosset fra undervisning og forskning over i ledelseslaget, over i administrationen, er et velfungerende system?